Manius Manilius Nepos
Manius Manilius Nepos (natus saeculo 2 a.C.n., mortuus post annum 129 a.C.n.) vir publicus atque iuris peritus Romanus fuit.

Cursus honorum 
Anno 155 vel 154 a.C.n. praetor in Hispania ulteriore contra Lusitanos certans cladem accepit. Nihilominus anno 149  una cum Lucio Marcio Censorino consul creatus est. Tertio bello Punico Marcius classi praefectus est, Manilius collega milites duxit. Iussu senatus dolo perfido erga Carthaginienses usi sunt : pueros nobiles obsides et classem omniaque arma  Romanis ut traderent eis persuaserunt antequam de veris condicionibus pacis eos certiores facerent  : ipsam urbem Carthaginem delendam esse ita ut incolis aliam urbem non minus quinquaginta milibus a mari distantem aedificare liceret. Poeni quamvis de salute desperarent tamen indignantes recusaverunt et bellum maluerunt. Cum autem Romani inermem urbem oppugnare voluerunt, contra spem omnium repulsi sunt. Paulo post Manilius imprudenter infeliciterque cum duce Poenorum Hasdrubale in regione montuosa conflixit ac, nisi  tribunus militum Scipio Aemilianus consilio et fortitudine sua rem restituisset, salvum exercitum reducere non potuisset. Dux belli imperitus enim fuisse  nec  ullam rem publicam  postea gessisse videtur. Sed Marcus Tullius Cicero in dialogo de re publica disserenti eum  anno 129 a.C.n. adhuc vivere testatur.

Iuris peritus et orator 
Fuit praeterea clarus orator et saepe de quaestionibus iuris consultatus est. Varia scripta de iure composuit atque leges venalium vendendorum.

Notae

Bibliographia 
 

Nepos, Manius
Senatores
Praetores Hispaniae Ulterioris
Iuris consulti Romani antiqui